Câțiva tineri, care n-au apucat demonstrațiile de dinainte și de după Revoluția din 1989, au fugit spre Buzești și m-au sunat de acolo.

”Ne-au ajuns gazele și aici, ajunsesem până la clinica Regina Maria!”, povestesc ei, șocați.

E o noapte cruntă în București, o noapte în care jandarmeria face o demonstrație de forță fără precedent și fără sens.

Urmărește cel mai nou VIDEO Știri VIDEO Horațiu Mălăele, diagnosticat cu COVID-19. Actorul ”Voi încerca să vă mint”

Chiar acum, puțin după ora 23, uniformele vor să golească Piața Victoriei!

De ce?! Vor să pună panseluțe sau ce?

Oamenii ar fi plecat oricum în două ore, totul se golea sau rămâneau câteva mii, mult mai ușor de dispersat.

Să pătrunzi cu forța între zeci de mii de oameni, care deja sunt furioși, gazați și uzi, dar nu atacă sediul Guvernului și nu periclitează pe nimeni, e chiar împotriva propriilor proceduri ale forțelor de ordine!

Să riști inutil ca oamenii tăi să fie izolați și loviți nu are nici o logică.

De ce au făcut asta?

Ca ziarist, am reflectat întotdeauna procesul de modernizare al jandarmeriei.

Tocmai pentru că meseria de jurnalist sportiv m-a pus în situația de a-i vedea la lucru, de a fi uneori bătut, la grămadă, de jandarmi, în anii 90, împreună cu galeriile de fotbal.

Recomandări La Vaslui, o bunică nu s-a trezit după o operație de bilă, iar medicii au transferat-o inertă la spitalul COVID de la Bârlad, deși fusese testată negativ

Așa am putut face diferența și am sesizat creșterea calității muncii lor, în ultimele decenii.

Astăzi însă, ei s-au întors la tacticile provocatoare de acum aproape 30 de ani!

Sau, într-un fel, au fost chiar mai rău decât predecesorii lor, pe care populația îi detesta.

Cine îi mai ține minte pe scutierii de dinainte de 1989 știe că au existat meciuri de fotbal în care lumea zvârlea cu bulgări de zăpadă în ei.

Dar până și scutierii din comunism nu se apucau să meargă în tribună și să-i ia la bătaie pe cei care aruncau cu bulgări. Și era în plină dictatură. Puneau scutul, eschivau, așteptau să treacă furia mulțimii.

De la comunicatul de azi de la prânz, care s-a dorit ferm și a fost doar amenințător, și până la afișarea și folosirea tunurilor cu apă, jandarmii s-au purtat atipic pentru ceea ce au încercat în ultimii ani.

Acest guvern incompetent i-a îndârjit și virusat pe jandarmi.

Recomandări Cifrele oficiale: deși România tratează în spital 60% din cazurile de COVID-19, bolnavii mor mai repede

În loc să-i izoleze pe agresori, ei au răspuns, fără discernământ, agresând mulțimea.

Dacă huliganii dau cu pietre dinspre magazinul Orange, ce sens are ca tu, jandarmerie, să arunci cu gaze lacrimogene în colțul dinspre Antipa?!

Răul este făcut.

Ceea ce au obținut este că o nouă generație a primit botezul gazelor lacrimogene, așa cum s-a întâmplat cu generațiile de după Revoluție.

Da, ați învățat și voi, cei care aveți 16, 20 sau 30 de ani, că răzbunarea și prostia vă ajung precum gazele lacrimogene, oriunde ați fugi.

Pe 21 noaptea, numai demenții loiali lui Ceaușescu mai credeau că pot stăvili țara. Cu Timișoara deja eliberată, cu alte orașe în stradă și cu Bucureștiul care plângea de furie în toate cartierele, era limpede că mulțimea nu va ceda.

La fel se va întâmpla, nu neapărat la scara revoluției, în perioada următoare.

Copiii, bătrînii și tinerii vor ajunge acasă, în acestă noapte.

Se vor spăla pe ochi, vor arunca hainele care le put a gaze la spălat și mâine vor reveni. Îi vor însoți și familiile care astăzi au tremurat pentru ei.

Dragnea și guvernul Dăncilă tocmai și-au făcut rost de o țară împotrivă.

PARTENERI - GSP.RO Țiriac, scos din sărite de mărirea pensiilor: „Care e economia? Știți ce a făcut Franța?”

PARTENERI - PLAYTECH Anna Lesko, declarație șocantă despre un concurent: ”M-a distrus, m-a violat!” Ce se întâmplă la Ferma 2020!

HOROSCOP Horoscop Urania | Previziuni astrologice pentru perioada 26 septembrie – 2 octombrie 2020. Luna Plină în Berbec | VIDEO URANISSIMA